**9-mavzu: Maʼmuriy protsess**

**GLOSSARIY**

**Maʼmuriy protsess** – bu boshqaruv, davlat xizmatini koʻrsatish, ommaviy-huquqiy nizo va qoida tariqasida huquqbuzarliklarga oid ishlarni hal qilishga qaratilgan ommaviy boshqaruv organlarining kundalik amalga oshiradigan qonuniy faoliyatigaaytiladi.

Maʼmuriy protsess bilan har qanday ommaviy boshqaruvi organi har kuni shugʻullanadigan va takrorlanish xususiyatiga ega boʻlgan qonuniy tartibga solingan jarayon tushuniladi.

Maʼmuriy huquqning umumiy nazariyasiga tayangan holda maʼmuriy protsessni quyidagi **toʻrtta guruhga** ajratish mumkin.

* Boshqaruv bilan bogʻliq boʻlgan maʼmuriyprotsess;
* Tartib-taomillar bilan bogʻliq boʻlgan maʼmuriyprotsess;
* Yustitsiyaviy maʼmuriyprotsess;
* Yurisdiksiyaviy maʼmuriy protsess.

**Boshqaruv bilan bogʻliq boʻlgan maʼmuriy protsess –** bu ommaviy boshqaruv organining oʻz tizimini takomillashtirishga va ish samaradorligi hamda xizmat koʻrsatish sifatini oshirishga qaratilgan tashkiliy-huquqiy jarayonlar yigʻindisi tushuniladi.

**Tartib-taomillar bilan bogʻliq boʻlgan maʼmuriy protsess –** bu ommaviy boshqaruv organining oʻz qonuniy vakolatlari doirasida xususiy shaxslarga ularning subyektiv ommaviy huquqlari taʼminlanishida koʻrsatadigan xizmati tushuniladi.

**Yustitsiyaviy maʼmuriy protsess –** bu ommaviy boshqaruv organi tomonidan qabul qilingan maʼmuriy aktga1, davlat xizmatchisining noqonuniy hatti-harakatlariga nisbatan xususiy shaxs tomonidan oʻz subyektiv ommaviy huquqlarini taʼminlash maqsadida shikoyat qilinishi natijasida yuzaga keladigan, hal qilinishi mazkur organ rahbariyati yoki yuqori turuvchi organlari vakolatiga taalluqli boʻlgan maʼmuriy organ faoliyatida adolat va qonuniylikni taʼminlashga qaratilgan jarayondir.

**Yurisdiksiyaviy maʼmuriy protsess –** bu jismoniy va yuridik shaxslarning huquqlari, yerkinliklari ham qonuniy manfaatlarini himoya qilish, shuningdek jamoat tartibi va xususiy shaxslarni qonunga hurmat ruhida tarbiyalashga qaratilgan ommaviy boshqaruv organlarining qonuniy faoliyatidir.

**9-MAVZU. MAʼMURIY PROTSESS**

**MAVZU: DOIRASIDA KOʻRIB CHIQILADIGAN ASOSIY MASALALAR QUYIDAGILARDAN IBORAT**

1. Maʼmuriy protsess tushunchasi.

2. Maʼmuriy protsess tasniflanishi.

3. Maʼmuriy protsessning umumiy qoidalari.

**MAʼMURIY PROTSESSLAR TUSHUNCHASI**

Maʼmuriy protsess- bu ommaviy-huquqiy xarakterda muayyan bir ishni maʼmuriy organ yoki sud tomonidan koʻrib chiqish va hal etishga qaratilgan jarayondir.

Maʼmuriy protsess- bu boshqaruv, davlat xizmatini koʻrsatish, ommaviy-huquqiy nizo va qoida tariqasida huquqbuzarliklarga oid ishlarni hal qilishga qaratilgan ommaviy boshqaruv organlarining kundalik amalga oshiradigan qonuniy faoliyatiga aytiladi.

Maʼmuriy boshqaruv protsessi quyidagi xususiyatlarga ega:

boshqaruv-huquqiy tabiatga ega;

-davlat hokimiyati ijro etuvchi boʻgʻinini amalga oshirishning yuridik shakli hisoblanadi;

-asosan ijro etuvchi щokimiyat organlari tomonidan amalga oshiriladi;

-maʼmuriy huquq moddiy meʼyorlarining amalda tatbiq etilishini taʼminlaydi.

Maʼmuriy huquqning umumiy nazariyasiga tayangan holda maʼmuriy protsessni quyidagi toʻrtta guruhga ajratish mumkin.

- Boshqaruv bilan bogʻliq boʻlgan maʼmuriy protsess;

- Tartib-taomillar bilan bogʻliq boʻlgan maʼmuriy protsess;

- Yustitsiyaviy maʼmuriy protsess;

Boshqaruv bilan bogʻliq boʻlgan maʼmuriy protsess – bu ommaviy boshqaruv organining oʻz tizimini takomillashtirishga va ish samaradorligi hamda xizmat koʻrsatish sifatini oshirishga qaratilgan tashkiliy-huquqiy jarayonlar yigʻindisi tushuniladi.

Tartib-taomillar bilan bogʻliq boʻlgan maʼmuriy protsess – bu ommaviy boshqaruv organining oʻz qonuniy vakolatlari doirasida xususiy shaxslarga ularning subʼyektiv ommaviy huquqlari taʼminlanishida koʻrsatadigan xizmati tushuniladi.

Yustisiyaviy maʼmuriy protsess – bu ommaviy boshqaruv organi tomonidan qabul qilingan maʼmuriy aktga, davlat xizmatchisining noqonuniy hatti-harakatlariga nisbatan xususiy shaxs tomonidan oʻz subʼyektiv ommaviy huquqlarini taʼminlash maqsadida shikoyat qilinishi natijasida yuzaga keladigan, hal qilinishi mazkur organ rahbariyati yoki yuqori turuvchi organlari vakolatiga taalluqli boʻlgan maʼmuriy organ faoliyatida adolat va qonuniylikni taʼminlashga qaratilgan jarayondir.

Yustisiyaviy maʼmuriy protsess – bu jismoniy va yuridik shaxslarning huquqlari, erkinliklari ham qonuniy manfaatlarini himoya qilish, shuningdek jamoat tartibi va xususiy shaxslarni qonunga hurmat ruhida tarbiyalashga qaratilgan ommaviy boshqaruv organlarining qonuniy faoliyatidir.

**9-MAVZU. MAʼMURIY PROTSESS BOʻYICHA KAZUS**

**1-kazus**

Oʻzbekiston Respublikasi Xalq taʼlimi vazirligiga qarashli A.Avloniy nomidagi Xalk taʼlimi tizimi rahbar va mutaxassis xodimlarini qayta tayyorlash va malakasini oshirish instituti rektori institut bosh buxgalteriga “Navruz” umumxalq bayrami munosabati bilan respublika byudjetidan ajratilgan 42 mln soʻm xodimlarga bir martalik ragʻbatlantirish pulini, zarurat yuzasidan institut tomonidan tayyorlangan yangi avlod dasrligini chop ettirish uchun sarflashni buyurdi. Bunga sabab Oʻzbekiston Respublikasi Vazirlar Mahkamasida boʻlib oʻtgan yigʻilish bayoniga koʻra, “Navruz” bayramiga qadar mazkur dasrlikni chop ettirish majburiyatini olganligidir. Mazkur darslik uchun moʻljallangan pullar esa Moliya vazirligi tomonidan aprel oyida yangi smeta asosida tushirib berilishi vaʼda qilingan. Rektorning taʼkidlashicha darslik uchun aprel oyida ajratiladigan pulni xodimlarga “Navruz” bayrami munosabati bilan tarqatiladi. Ammo bunday harakat bosh buxgalterga umuman maʼqul kelmadi va rektorning noqonuniy koʻrsatmasini bajarmasligini taʼkidladi. Natijada rektor va bosh buxgalter oʻrtasida nizo kelib chiqdi. Ushbu nizoli vaziyatni institut yuriskonsulti qonuniy asoslarda, har ikkala tarafga zarar yetmaydigan tarzda hal qildi.

***Vaziyatga huquqiy baho bering.***

***Ushbu muammoli vaziyatni hal etishda maʼmuriy tartib-taomillarning qaysi prinsiplaridan foydalanish mumkin.***

**2-kazus**

Fuqaro S. yaqin qarindoshining oʻlimi sababli Germaniyaga bormoqchi boʻldi. U barcha kerakli hujjatlarni yigʻib, turar joyi boʻyicha IIVning xorijga chiqish va kirish hamda fuqarolikni rasmiylashtirish tuman boʻlimiga murojaat qildi. Ushbu boʻlim xodimi fuqaro S.ning murojaati 15 ish kunida koʻrib chiqilishini aytdi. Lekin fuqaro S. dafn qilish marosimi usiz oʻtmasligini va u ushbu yerga tezroq borishi lozimligini tushuntirdi. Boʻlim xodimi fuqaroning bu murojaatini rad etib, xozirda boʻlimda ish koʻpligini va qandaydir tekshirish oʻtkazish kerakligini tushuntirdi.

***Vaziyatga huquqiy baho bering.***

***Mazkur kazusni yechishda Oʻzbekiston Respublikasi “Maʼmuriy tartib-taomillari toʻgʻrisida”gi qonunning ahamiyatini tahlil qiling.***

**3-kazus**

Fuqaro K. advokatlik faoliyatini amalga oshirish maqsadida 2012-yil 25-noyabr kuni Adliya vazirligiga litsenziya olish uchun tegishli hujjatlarni taqdim etdi. Bu orada fuqaro K. taqdim etgan hujjatlarda belgilangan talablarning barchasi borligi maʼlum boʻladi, 19-sentyabrda esa fuqaro K. malaka imtihonini muvaffaqiyatli topshiradi biroq, uning hujjatlari Adliya vazirligi tomonidan qaytarib yuboriladi. Bunga asos qilib tegishli muddatda litsenziya olish uchun murojaat qilinmagani aytildi.

***Vaziyatga Oʻzbekiston Respublikasi normativ huquqiy hujjatlaridan keng foydalangan holda huquqiy yechim bering.***

**10-MAVZU. MAʼMURIY PROTSESS BOʻYICHA NAZARIY SAVOLLAR**

1) Maʼmuriy protsess tushunchasini yoritib bering.

2) Maʼmuriy protsess turlarini yoritib bering.

3) Maʼmuriy protsessning oʻziga xos xususiyatlarini tushuntirib bering.

**9-MAVZU. MAʼMURIY PROTSESS BOʻYIChA TEST SAVOLLARI**

**1.** Maʼmuriy protsess haqidagi quyidagi javoblarning qaysi biri toʻgʻri?

a) bu boshqaruv, davlat xizmatini koʻrsatish, ommaviy-huquqiy nizo va qoida tariqasida huquqbuzarliklarga oid ishlarni hal qilishga qaratilgan ommaviy boshqaruv organlarining kundalik amalga oshiradigan qonuniy faoliyatiga aytiladi.;

b) maʼmuriy-huquqiy faoliyatini tartibga soladigan (regulyativ) jarayon;

c) maʼmuriy organlarning ularga xizmat yuzasidan boʻysundirilmagan manfaatdor shaxslar oʻrtasidagi munosabat;

d) maʼmuriy sud ish yurituvi.

**2.** Maʼmuriy protsessning nechta guruhga boʻlinadi?

a) 5 ta ;

b) 6 ta;

c) 4 ta;

d) 3 ta.

**3.** Boshqaruv bilan bogʻliq boʻlgan maʼmuriy protsess bu…?

a) ommaviy boshqaruv organining oʻz qonuniy vakolatlari doirasida xususiy shaxslarga ularning subyektiv ommaviy huquqlari taʼminlanishida koʻrsatadigan xizmati tushuniladi.

b) ommaviy boshqaruv organining oʻz tizimini takomillashtirishga va ish samaradorligi hamda xizmat koʻrsatish sifatini oshirishga qaratilgan tashkiliy-huquqiy jarayonlar

c) bu jismoniy va yuridik shaxslarning huquqlari, yerkinliklari ham qonuniy manfaatlarini himoya qilish, shuningdek jamoat tartibi va xususiy shaxslarni qonunga hurmat ruhida tarbiyalashga qaratilgan ommaviy boshqaruv organlarining qonuniy faoliyatidir.

**4.** Ijro etuvchi hokimiyat organlarining maʼmuriy-protsessual shaklda oʻrnatilgan tartibda maʼmuriy normativ aktlarni qabul qilishga qaratilgan faoliyati bu-

a) *maʼmuriy huquq ijodkorligi jarayoni*;

b) *maʼmuriy huquqni qoʻllash jarayoni;*

s)*maʼmuriy yuristisiyaviy jarayon*

**5.** Ijro etuvchi hokimiyat organlarining turli subyektlar oʻrtasidagi nizolarni hal etish, shuningdek, maʼmuriy-protsessual shaklda amalga oshiriladigan maʼmuriy va intizomiy majburlov choralarini qoʻllashga qaratilgan faoliyat bu-

a) *maʼmuriy huquq ijodkorligi jarayoni*;

b) *maʼmuriy huquqni qoʻllash jarayoni;*

s)*maʼmuriy yuristitsiyaviy jarayon*

**6.**Ijro etuvchi hokimiyat organlarining qonunchilik hujjatlarini ijro etishga qaratilgan va maʼmuriy-protsessual shaklda amalga oshiriladigan operativ- farmoyish berish hamda huquqni qoʻllash aktlarini qabul qilish va ijro etishfaoliyat bu-

a) *maʼmuriy huquq ijodkorligi jarayoni*;

b) *maʼmuriy huquqni qoʻllash jarayoni;*

s)*maʼmuriy yuristitsiyaviy jarayon*

**7.** Maʼmuriy-protsessual munosabatlar ishtirokchilari huquqlari va majburiyatlarining oʻzaro munosabatiga koʻra qanday munosabatlarda vujudga keladi?

a) vertikal

b) gorizontal

s) dioganal

d) barcha javoblar toʻgʻri

**8.** Maʼmuriy-protsessual normalar tatbiq etiladigan huquq subyektlari doirasiga koʻra qanday normalarga boʻlinadi?

a) fuqarolarning xulq-atvorini belgilab beruvchi normalar;

b) ijro etuvchi hokimiyat organlari faoliyatini tartibga soluvchi normalar;

s) turli mulk shakliga asoslangan korxona va muassasalar faoliyatini tartibga soluvchi normalar;

d) barcha javoblar toʻgʻri

**9.** Maʼmuriy-protsessual normalar makonda (hududda)gi harakatiga koʻra necha turga boʻlinadi?

a) 2 turga

b) 3 turga

s) 4 turga

d) 5 turga

**10.** Maʼmuriy-protsessual normalar vaqt boʻyicha harakatiga koʻra necha turga boʻlinadi?

a) 2 turga

b) 3 turga

s) 4 turga

d) 5 turga